text: right|thumb|আড়ঙের জমিদার গিন্নী পুতুল।
  আড়ং বাংলাদেশের একটি হস্ত ও কারুশিল্প ব্যবসায় প্রতিষ্ঠান। ব্র্যাকের পরিচালক ফজলে হাসান আবেদ ১৯৭৮ সালের ১৮ ডিসেম্বর আড়ং প্রতিষ্ঠা করেন। বর্তমানে ঢাকা, চট্টগ্রামসহ বাংলাদেশের ৮টি শহরে আড়ং-এর মোট ২১টি শাখা রয়েছে।
  
  সমালোচনা
  ২০১৯ সালের জুন মাসের ৩ তারিখে নির্ধারিত দামের দ্বিগুণ দামে পণ্য বিক্রির অভিযোগের প্রমাণ পেয়ে আড়ংয়ের উত্তরা শাখাকে চার লাখ পঞ্চাশ হাজার টাকা জরিমানা করে জাতীয় ভোক্তা অধিকার সংরক্ষণ অধিদফতর এবং শাখাটি একদিনের জন্য বন্ধ রাখার নির্দেশ দেন ভ্রাম্যমাণ আদালত। এর আগেও ২০১৮ সালের ১৮ ফেব্রুয়ারি বনানীর ব্লক-জির দুই নম্বর রোডের হোল্ডিং নং-১১ এর দ্বিতীয়, তৃতীয় ও চতুর্থ তলার কমন স্পেস (আবশ্যিক উন্মুক্ত স্থান) শো-রুমের কাজে ব্যবহার করায় পোশাকশিল্প প্রতিষ্ঠান ‘আড়ং’কে দুই লাখ টাকা জরিমানা করে রাজধানী উন্নয়ন কর্তৃপক্ষ (রাজউক)। জরিমানা করার ২৪ ঘণ্টার মাঝেই সেই ম্যাজিস্ট্রেটকে বদলি করা হয়।
  
  ২০২১ সালের মার্চ মাসে সামাজিক যোগাযোগ মাধ্যমে ছড়িয়ে পড়া এক ভিডিওতে দেখা যায়, আড়ংয়ে বিক্রয়কর্মী পদে একটি নিয়োগ পরীক্ষায় এক মুসলিম যুবকের সাক্ষাৎকারে সাক্ষাৎকারগ্রহীতারা সন্তুষ্ট হয়েছে বলে মনে হলেও, সেই যুবক ক্লিন শেভ করতে রাজি না হওয়ায় চাকরি পাওয়া থেকে প্রত্যাখ্যাত হয়েছেন। বিষয়টি নিয়ে আড়ং ব্যাপক সমালোচনায় পরে। এই ঘটনার প্রেক্ষিতে সিলেটে আড়ংয়ের বিক্রয়কেন্দ্রের সামনে স্থানীয় একদল বাসিন্দা বিক্ষোভ প্রকাশ করে। এছাড়াও বহু মানুষ ভিডিওটিকে সামাজিক যোগাযোগ মাধ্যম ফেসবুকে শেয়ার করে ‘বয়কট আড়ং’ হ্যাশট্যাগ ব্যবহার করছেন।
  
  তথ্যসূত্র 
  
  বিষয়শ্রেণী:বাংলাদেশের ব্যবসায় প্রতিষ্ঠান
  বিষয়শ্রেণী:ব্র্যাক
  বিষয়শ্রেণী:বাংলাদেশি ব্র্যান্ড
title: আড়ং (ব্র্যাক)